„Minden egyénnek meg kell tanulnia és gyakorolnia kell azt, amelyben
a tökéletességre törekszik”, Szókratész híres gondolatai szerint.
A tanulás általánosságban véve
hosszú távú folyamatként definiálható, amely megváltoztatja és befolyásolja a tudásodat,
képességeidet és szemléletmódodat. Az aktuális európai
pedagógiai szaknyelv három kategóriát különböztet meg a tanulás fogalmán belül:
a formális, az informális és a nem formális tanulásét.
Mindhármat jól érthetően bemutatja
a "The three whales of learning" (A tanulás három bálnája) című videó.
A formális tanulásra iskolai környezetben kerül sor.
A tanulási szituáció tervezett és célzott, illetve a nemzeti szinten elfogadott
tanterv szerint zajlik. A tananyagot és az iskolai tanmenetet
pedig a tanároknak éves szinten követniük kell. Például egy hagyományos matekóra,
ahol a diákok munkafüzetben oldanak meg feladatokat,
a formális oktatás része. Ennek a tanulásnak az eredményeit értékelik,
vizsgák és szintfelmérő tesztek segítségével mérik.
Az informális tanulás ennek az ellentéte.
Olyasmi, ami mindennapos helyzetekben történik.
Például azokon a szombatokon, amikor a barátaiddal lógsz,
vagy azokon az estéken, amelyeket a szüleiddel vagy a családoddal töltesz.
Olyan tanulási szituációk, amelyek megváltoztathatják az értékrendedet,
de az eredmények sokkal később válnak láthatóvá.
Valahol a kettő között történik a nem formális tanulás.
A nem formális tanulás különböző helyzetekben és környezetben zajlik.
Céltudatos tevékenység és lehet tervezett is, akár a formális keretek között tanulás,
de rugalmasabb, és mindenki számára elérhető.
Illetve ami a legfontosabb, önként vállalt tevékenység.
A nem formális tanulás
egyszerre társas és önálló tanulás. Végezheted
tanórán kívüli tevékenységek keretében vagy tanórákon is,
de mindenképpen a részvételedre épülő, interaktív tanulási módszerek segítségével.
A nem formális tanulás önálló tanulás is, amely során
a saját elképzelésednek és tanulási céljaidnak megfelelően egymagad tanulsz. Ilyen például
egy új készség elsajátítása, mondjuk gitározni tanulás YouTube videók segítségével.
Annak érdekében, hogy a tanulási terek élvezhetőbbek legyenek,
és a tanulás eredményesebb lehessen , ötvöznünk kell a két tanulási módot. Például a
nemzeti tanterv által meghatározott tartalmat
rugalmasabb és innovatívabb módszerekkel, akár nem formális tanulási folyamat keretében átadni.
A tanulás akkor történhet meg, ha a számodra, a tanuló számára
valami érdekes. Ez a valami hatással van rád,
érzelmeket vált ki belőled,
és lehetővé teszi, hogy
választ találj bizonyos kérdésekre, amelyek foglalkoztatnak,
vagy elvárásokra, amelyeknek meg kívánsz felelni. Annak érdekében, hogy ez megtörténjen,
hinned kell önmagadban, és bíznod kell abban,
hogy sikerülni fog megszerezned a vágyott tudást, értéket. A formális keretek között tanulás
főként erre a sajátos értékre összpontosít.
Annak a tantárgynak a tartalmára, értelmére, amit konkrétan tanulsz.
Ezzel szemben a nem formális tanulás a folyamatra fókuszál;
arra az érzésre, amit előhoz belőled, és arra,
ahogyan tanulsz. Ezért mondják azt, hogy a nem formális tanulás során
fontos a kreatívabb oldalad használata.
A tanulás azért fontos, mert rajta keresztül
új dolgokat és új készségeket sajátítunk el,
és megváltozik a gondolkodásmódunk. Teljességgel értelmetlen,
ha csak a vizsgák kedvéért csináljuk, és a rákövetkező héten el is felejtjük a tanultakat.
Azt mondják, hogy egy ember átlagosan
800 szóra tud gondolni egy perc alatt.
De percenként csak 120 szót tudunk kimondani.
Ezért kétségkívül minden percben
elegendő szabad energiánk és időnk marad, hogy
ne csak arra figyeljünk, amit kimondunk,
hanem egyszerre össze is kapcsoljunk dolgokat, és gondolkodjunk azon, hogy
amit mondunk, hogyan valósítható meg
a való életben. A tanulás haszna
a gyakorlatban éppen az, amire a nem formális tanulás oly nagy hangsúlyt fektet.
Mind nagyobbá kezd válni
a nem formális tanulás jelentősége
a fiatalok személyes fejlődésében.
A tanulás képességének tudatos tanulása olyasmi, ami segíthet
a készségeid és a tudásod feltérképezésében, és a tudatosabbá válásban
az állampolgári szerepvállalás terén.
A nem formális tanulás bárki számára elérhető.
Mindenkinek rendelkezésére áll, akit érdekel.
Rengeteg projekt születik ezzel a céllal
fiatalok számára helyi és
nemzetközi szinten egyaránt. Ezekről a lehetőségekről fog most
Sigrid részletesebben beszélni.